ПРЕДЛОГ

На основу члана 43. став 1. тачка 12. Закона о смањењу ризика од катастрофа и управљању ванредним ситуацијама („Службени гласник РС“, бр.87/18) члана 32. став 1. тачка 6. Закона о локалној самоуправи („Сл. гласник РС“, бр. 129/07, 83/14 – др. закон и 101/16 – др закон и 47/18) и на основу члана 41. Статута општине Димитровград („Сл. лист општине Димитровград“, бр. 6/19), Скупштина општине Димитровград, на седници одржаној \_\_\_\_\_\_\_ године, усвојила

**И З В Е Ш Т А Ј**

**о раду штаба за ванредне ситуације за 2020.годину**

На основу одржаних редовних, ванредних и телефонских седница општински Штаб за ванредне ситуације у предходној 2020. години реализовао је одређене активности које се односе на сл.

1. Утврђивање спремности свих субјеката који учествују у спровођењу мера у одбрани од поплава.
2. Усвајен предлог Оперативног плана спровођења превентивних мера заштите од пожара на отвореном простору и шумских пожара на подручју општине Димитровград у 2020. години
3. Усвојен годишњи План рада општинског штаба за 2021.годину.
4. Предузимање мера и активности као и доношење Одлука на сузбијању заразне болести **АФРИЧКЕ КУГЕ СВИЊЕ** код домаћих животиња наложење Решењем Министарства пољопривреде шумарства и водопривреде.
5. Након проглашења ванредног стања на територији Републике Србије због пандемије вируса COVID-19 у периоду март-мај спровођене су све мере прописане Наредбама Републичког штаба за ванредне ситуације

* Формиран је стручно оперативни тим који је на дневном нивоу заседао и доносио предлоге штабу за ванредне ситуације за предузимање одређених мера на сузбијању ширења вируса.
* Свакодневно је извештавана јавност о тренутном стању на територији општине Димитровград.
* у периоду од новембра 2020 године па све до јануара 2021 године проглашено је ванредно стање на територији општине Димитровград због погоршања епидемиолошке ситуације проузроковане COVID-19. У том периоду спровођене су наложене мере од стране општинског штаба за ванредне ситуације које су се примењивале на целој територији општине.

**О б р а з л о ж е њ е**

Правни основ за усвајање овог Извештаја налази се у члану 43. став 1. тачка 12. Закона о смањењу ризика од катастрофа и управљању ванредним ситуацијама („Службени гласник РС“, бр. 87/18), где законодавац прописује да Штаб за ванредне ситуације „израђује предлог годишњег плана рада и годишњег извештаја о раду и доставља надлежном органу на усвајање“. На основу одржаних седница Штаба за венредне ситуације општине Димитровград сачињен је Извештај о раду.

Број: \_\_\_\_\_\_\_\_\_\_\_\_\_\_\_\_

У Димитровграду, \_\_\_\_\_\_\_\_\_ 2021. године

СКУПШТИНА ОПШТИНЕ ДИМИТРОВГАД

ПРЕДСЕДНИК

Зоран Ђуров